
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

463. Τροποποιήσεις του Β.Δ. 370/1967 (ΦΕΚ Α’ 113) «Περί 

Οργανισμού της Σχολής Ικάρων» και του Β.Δ. 671/1969 
(ΦΕΚ Α’ 209) «Περί Οργανισμού των Τμημάτων - Σωμά¬ 
των της Σχολής Ικάρων» όπως τροποποιήθηκαν με τα Β.Δ. 
825/1977 (ΦΕΚ Α’ 367), Π.Δ. 135/1984 (ΦΕΚ Α’ 45), 
Π.Δ. 339/1984 (ΦΕΚ Α’ 119) και Π.Δ. 98/1987 (ΦΕΚ 
Α' 60). 

464. Μεταφορά έδρας της Κοινότητας Πλαγιάς της Επαρχίας Κο- 

νίτσης του Νομού Ιωαννίνων. 

465. Απόσπαση των Ειρηνοδικείων Ανδριτσαίνης και Αρήνης από 

το Πρωτοδικείο Κυπαρισσίας του Εφετείου Ναυπλίου και 
υπαγωγή τους στο Πρωτοδικείο Ηλείας του Εφετείου Πα- 
τρών. .. 

466. Ίδρυση Εργαστηρίου Φυσικής Αγωγής και Άθλησης στο 

Τμήμα Επιστήμης Φυσικής Αγωγής και Αθλητισμού του Δη- 
μοκρίτειου Πανεπιστημίου Θράκης και καθορισμός του εσω¬ 
τερικού κανονισμού του.. 

467. Ίδρυση εργαστηρίων στο Τμήμα Γεωλογίας του Πανεπιστη¬ 

μίου Πατρών και καθορισμός του εσωτερικού τους κανονι¬ 
σμού.. 

468. Ίδρυση Γ’ Νευρολογικής κλινικής στο τμήμα Ιατρικής της 

Σχολής Επιστημών Υγείας του Πανεπιστημίου Θεσσαλονί¬ 
κης και καθορισμός του εσωτερικού κανονισμού της. 

469. Τροποποίηση του Π.Δ/τος 996/1979 «Περί ειδικών προσό¬ 

ντων υποψηφίων προς απόκτηαιν αποδεικτικών ναυτικής 
ικανότητος Αξιωματικών Καταστρώματος, Μηχανής και 
Ασυρμάτου» (Α’ 277). 

470. Τροποποίηση της περιφέρειας δικαιοδοσίας του Υπολιμεναρ- 

χείου Καρπάθου.. 

471. Εναρμόνιση των διατάξεων του Ν. 1515/1985 «Ρυθμιστικό 

σχέδιο και προστασία περιβάλλοντος της ευρύτερης περιοχής 
της Αθήνας» (ΦΕΚ 18/Α) με τις διατάξεις του Ν. 1622/ 
1986 «Τοπική Αυτοδιοίκηση - περιφερειακή ανάπτυξη και 
δημοκρατικός προγραμματισμός» (ΦΕΚ 92/Α). 

472. Τροποποίηση του Π.Δ/τος 363/79 «Περί του τρόπου ενέρ¬ 

γειας υπό των Εμπορικών και Βιομηχανικών Επαγγελματι¬ 
κών και Βιοτεχνικών Επιμελητηρίων ως και των Χρηματι¬ 
στηρίων Εμπορευμάτων, προμηθειών, μισθώσεων και εκμι- 
σθώσεων εν γένει αγορών ή εκποιήσεων ακινήτων, εκποιή¬ 
σεων κινητών πραγμάτων εν γένει και εκτελέσεων εργα¬ 
σιών». 

473. Αναπροσαρμογή του ανώτατου ορίου προϋπολογισμού για 
την εκτέλεση έργων από την Υπηρεσία Πολιτικής Αεροπορίας 

(ΤΠΑ).. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 463 (1) 

Τροποποιήσεις του Β.Δ. 370/1967 (ΦΕΚ Α’ 113) «Περί Οργανισμού 
της Σχολής Ικάρων» και του Β.Δ. 671/1969 (ΦΕΚ Α 209) «Περί 
Οργανισμού των Τμημάτων - Σωμάτων της Σχολής Ικάρων» όπως 
τροποποιήθηκαν με τα Β.Δ. 825/1977 (ΦΕΚ Α 367), Π.Δ. 135/ 
1984 (ΦΕΚ Α’ 45), Π.Δ. 339/1984 (ΦΕΚ Α’ 119) και Π.Δ. 98/ 
1987 (ΦΕΚ Α’ 60). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 13 του Ν.Δ. 4186/1961 (ΦΕΚ 143 Α’) «Περί τροπο- 
ποιήσεως και συμπληρώσεως της περί Στρατιωτικής Σχολής Ευελπί- 
δων νομοθεσίας και άλλων τινών διατάξεων» όπως συμπληρώθηκε με 
το άρθρο 4 του Ν.Δ. 4439/1964 (ΦΕΚ Α’ 220) «Περί.παρατάσεων 
προθεσμιών αναγνωρίσεως γάμων Στρατιωτικών τελεσθέντων άνευ 
άδειας και άλλων τινών διατάξεων». 

β. Το άρθρο 1 παρ. 5 του Ν.Δ. 62/1968 (ΦΕΚ Α 303) «Περί συ- 
στάαεως νέων τμημάτων εν τη Σχολή Ικάρων», όπως τροποποιήθηκε 
μεταγενέστερα με το άρθρο 1 του Νόμου 668/1977 (ΦΕΚ Α 233). 

γ. Το άρθρο 18 παράγραφος 1 εδάφιο ι του Νόμου 660/1977 (ΦΕΚ 
Α’ 218) «Περί Υπουργείου Εθνικής Αμύνης». 

δ. Το άρθρο 10 του Ν.1848/1989 (ΦΕΚ 112 Α’) «Προέλευση των 
μονίμων αξιωματικών του Οικονομικού και Στρατολογικού Σώματος 
των Ενόπλων Δυνάμεων και άλλες διατάξεις». 

ε. Την Φ.010/ΑΔ.261511/30.3.91 απόφαση ΥΕΘΑ (ΦΕΚ 270 
Β’) «Περί καθορισμού των οργάνων και Μονάδων της Πολεμικής Αερο¬ 
πορίας που ασκούν τις αρμοδιότητες της πρώην Διοίκησης Αεροπορικής 
Εκπαίδευσης και των οργάνων της που έχουν καταργηθεί». 

στ. Την Φ.330/ΑΔ.3534/16.7.91/Εισήγηση της Σχολής Ικά¬ 
ρων. * 

ζ. Την υπ’ αριθμ. 109/26.7.1991 γνωμοδότηση του Ανωτάτου Αε¬ 
ροπορικού Συμβουλίου (ΑΑΣ). 

η. Την υπ’ αριθμ. 572/1991 γνωμοδότηση του Συμβουλίου της 
Επικράτειας με πρόταση του Υπουργού Εθνικής Αμύνης, αποφασί¬ 
ζουμε: 

Άρθρο 1 

1. Η παρ. 3 του άρθρου 2 του Β.Δ. 370/1967 (ΦΕΚ Α’ 113) συ¬ 
μπληρώνεται ως εξής: 

Παραρτήματα αυτής δύναται να λειτουργούν σε άλλες περιοχές, ανά¬ 
λογα με τις ανάγκες της Εκπαιδεύσεως. Εκπαίδευση είναι δυνατόν να 
παρέχεται επ’ ωφελεία της ΣΙ και από άλλες Μονάδες της ΠΑ σύμφωνα 
με τις εκάστοτε ανάγκες της». 

2. Η παρ. 5 του άρθρου 2 του Β.Δ. 370/1967 (ΦΕΚ Α 113) αντι¬ 
καθίσταται ως εξής: 

«5. Σε περίπτωση εμπολέμου καταστάσεως ή γενικής επιστρατεύ- 
σεως, δύναται με απόφαση του ΥΕΘΑ μετά σύμφωνη γνώμη του ΑΑΣ 
να διακόπτεται ή και να συντομεύεται η εκπαίδευση των Ικάρων σε ορι¬ 
σμένες ή σε όλες τις Τάξεις και Τμήματα της Σχολής. Με όμοιο τρόπο 

δύναται να αποφασίζεται χαι η συνέχιση της εκπαιδεύσεως». 

Άρθρο 2 

Το άρθρο 32 του Β.Δ. 370/1967 (ΦΕΚ Α' 113) όπως αντιχατα- 
στάθηχε από το άρθρο 10 του Π.Δ. 135/87 (ΦΕΚ Α' 45), που τροπο¬ 
ποιήθηκε με τις παρ. 1 χαι 2 του άρθρου 2 του Π.Δ. 98/1987 (ΦΕΚ Α’ 
60) συμπληρώνεται - τροποποιείται ως εξής: 

α. Η παρ. 1 αντικαθίσταται ως εξής: 

«1. Η όλη εκπαίδευση των Ικάρων διακρίνεται σε στρατιωτική, ακα¬ 
δημαϊκή και πτητική (μόνο για το Τμήμα Ιπταμένων). 

2. Η πτητική εκπαίδευση διακρίνεται: 

α. Αρχικό Στάδιο 

Διενεργείται με αεροσκάφη αρχικού σταδίου και αποσκοπεί στον 
έλεγχο καταλληλότητας του Ικάρου για σταδιοδρομία στην ειδικότητα 
του Ιπταμένου και την εκμάθηση των βασικών χειρισμών πτήσεως, 
ακολουθώντας κατάλληλο πρόγραμμα που εκπονείται από τη ΣΙ και 
εγκρίνεται από το ΓΕΑ. 

β. Βασικό Στάδιο 

Διενεργείται με αεροσκάφη βασικού σταδίου και αποσκοπεί στην δη¬ 
μιουργία της βασικής αεροπορικής προσωπικότητας των Ικάρων (γνώ¬ 
σεις - δεξιότητες) σύμφωνα με τα ισχύοντα προγράμματα που εκπονού¬ 
νται με μέριμνα της Προϊσταμένης Αρχής της Μονάδος που ανήκουν τα 
αεροσκάφη σε συνεργασία με τη ΣΙ και εγκρίνονται από το ΓΕΑ». 

β. Η παρ. 2 αναριθμείται σε 3 και διαγράφεται η εντός της παρενθέ- 
σεως υφισταμένη λέξη «βασικό». 

γ. Η παρ. 3 αναριθμείται σε 4 και συμπληρώνεται ως εξής: 

«Η αναλυτική περιγραφή της διδακτέας ύλης όλων των μαθημάτων 
και τα κριτήρια αξιολόγησης των Ικάρων στα εξεταζόμενα αντικείμενα 
στο μάθημα της Φυσικής Αγωγής, καθορίζεται από το ΓΕΑ μετά από 
εισήγηση της ΣΙ, σύμφωνα με τις εκάστοτε απαιτήσεις της Πολεμικής 
Αεροπορίας ώστε να επιτυγχάνεται το αξιόμαχο του Όπλου». 

Άρθρο 3 

Στην παρ. 1 του άρθρου 35 του Β.Δ. 370/1967 (ΦΕΚ Α' 113) 
όπως αυτό αντικαταστάθηκε από το άρθρο 13 του Π.Δ. 135/1984 
(ΦΕΚ Α' 45) η πρόταση «Ειδικά για την πτητική εκπαίδευση ελάχιστη 
βαθμολογία επιτυχίας είναι το 60%» αντικαθίσταται με την πρόταση 
«Ειδικά για την πτητική εκπαίδευση και την αξιολόγηση στα Γενικά 
Προσόντα ελάχιστη βαθμολογία επιτυχίας είναι το 60% (καλώς και 
άνω)». 

Άρθρο 4 

Στα άρθρα 1 και 2 του Π.Δ. 339/1984 (ΦΕΚ Α' 119) όπου αναφέ- 
ρεται η φράση «Φυσική Αγωγή με βαθμολογία διάρκειας 400 ωρών 
και», αντικαθίσταται με τη φράση: 

«Φυσική Αγωγή: Αερόβια Άσκηση. Αναερόβια Άσκηση. Ιαομετρι- 
κές Ασκήσεις. Αλτικές Ασκήσεις. Ασκήσεις Δυνάμεως Άνω και Κάτω 
Άκρων. Ασκήσεις Εκγύμνασης Κοιλιακών Μυών. Ενόργανη Γυμνα¬ 
στική. Ασκήσεις σε Μονόζυγο. Ασκήσεις σε Δίζυγο. Αναρριχήσεις. 
Ασκήσεις Στρωμάτων. Ασκήσεις Εδάφους. Βάρη. Ανώμαλος Δρόμος. 
Δρόμοι Ταχύτητας. Κολύμβηση. Καταδύσεις. Πολεμικές Τέχνες. Ερ- 
γομετρία, με βαθμολογία διάρκειας 640 ωρών και» 

Άρθρο 5 

1. Η ιχύς του παρόντος αρχίζει από την δημοσίευση του στην Εφημε¬ 
ρίδα της Κυβερνήσεως. 

Στον Υπουργό Εθνικής Αμύνης αναθέτουμε την δημοσίευση και εκτέ¬ 
λεση αυτού του Διατάγματος. 

Αθήνα, 31 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 464. (2) 

Μεταφορά έδρας της Κοινότητας Πλαγιάς της Επαρχίας Κονίτσης του 

Νομού Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του δημοτικού και 
κοινοτικού κώδικα (Π.Δ. 323/89, ΦΕΚ 146/Α) ως και του άρθρου 
276 του ίδιου κώδικα. 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Οργανα» (ΦΕΚ 137 Α') σε συνδυασμό με τις διατάξεις 
του άρθρου 4 του Π.Δ. 137/86 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51/86 
Α’). 

3. Την 33/1991 απόφαση του κοινοτικού συμβουλίου Πλαγιάς της 
Επαρχίας Κονίτσης του Νομού Ιωαννίνων, για μεταφορά της έδρας της 
κοινότητας από τον συνοικισμό Πλαγιά στο συνοικισμό Ζέρμα. 

4. Την 559/91 γνωμοδότηση του Συμβουλίου της Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Η έδρα της κοινότητας Πλαγιάς, της Επαρχίας Κονίτσης του Νομού 
Ιωαννίνων, μεταφέρεται από τον συνοικισμό Πλαγιά στον συνοικισμό 
Ζέρμα. 

Στον Υπουργό Εσωτερικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΝΙΚ. ΚΛΕΙΤΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 465 (3) 

Απόσπαση των Ειρηνοδικείων Ανδριτσαίνης και Αρήνης από το Πρωτο¬ 
δικείο Κυπαρισσίας του Εφετείου Ναυπλίου και υπαγωγή τους στο 

Πρωτοδικείο Ηλείας του Εφετείου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 του Κώδικα Οργανισμού Δικα¬ 
στηρίων και Κατάστασης Δικαστικών Λειτουργών (κυρ. Νόοος 
1756/88 ΦΕΚ 35 Α’). 

2. Τις υπ’ αριθμ. 3/1991 και 4/1991 γνωμοδοτήσεις των Ολομε¬ 
λειών των Εφετείων Πατρών και Ναυπλίου αντίστοιχα. 

3. Την υπ’ αριθμ. 565/191/91 γνωμοδότηση του Συμβουλίου Επι¬ 
κράτειας, με πρόταση του Υπουργού Δικαιοσύνης, αποφασίζουμε: 

Άρθρο μόνο 

Αποσπώνται τα Ειρηνοδικεία Ανδριτσαίνης και Αρήνης από το Πρω¬ 
τοδικείο Κυπαρισσίας του Εφετείου Ναυπλίου και υπάγονται στο Πρω¬ 
τοδικείο Ηλείας του Εφετείου Πατρών. 

Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 466 (4) 

Ίδρυση Εργαστηρίου Φυσικής Αγωγής και Άθλησης στο Τμήμα Επι¬ 
στήμης Φυσικής Αγωγής και Αθλητισμού του Δημοκρίτειου Πανε¬ 
πιστημίου Θράκης και καθορισμός του εσωτερικού κανονισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α 87) όπως η τελευταία αυτή διάταξη τροποιήθηκε με το 
άρθρο 48 παρ. 2 του Ν.1404/1983 «Δομή και λειτουργία των Τεχνο¬ 
λογικών Εκπαιδευτικών Ιδρυμάτων» (Α 173). 

2. Τη γνώμη της Γενικής Συνέλευσης του Τμήματος Επιστήμης Φυ¬ 
σικής Αγωγής και Αθλητισμού του Δημοκρίτειου Πανεπιστημίου Θρά¬ 
κης (συνεδρίαση 38/25.4.1990). 

3. Την 544/1991 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 

Ίδρυση 

Ιδρύεται στο τμήμα Επιστήμης Φυσικής Αγωγής και Αθλητισμού 
του Δημοκρίτειου Πανεπιστημίου Θράκης Εργαστήριο «Φυσικής Αγω¬ 
γής και Άθλησης» το οποίο εξυπηρετεί τις εκπαιδευτικές και ερευνητι¬ 
κές ανάγκες σε θέματα συναφή με τη φυσική αγωγή και την άθληση, τα 
οποία ανάγονται στις επιστήμες της φυσικής αγωγής και λοιπών συγγε¬ 
νών προς αυτήν επιστημών. 

Άρθρο 2 

Εσωτερικός κανονισμός 

Ο εσωτερικός κανονισμός του εργαστηρίου καθορίζεται σύμφωνα με 
τα επόμενα άρθρα. 

Άρθρο 3 

Αποστολή 

Το εργαστήριο έχει ως αποστολή: 

1. Την κάλυψη των διδακτικών αναγκών του τμήματος Επιστήμης 
Φυσικής Αγωγής και Αθλητισμού καθώς και άλλων τμημάτων του Δη- 
μοκρίτειου Πανεπιστημίου Θράκης σε θέματα, που εμπίπτουν στα γνω¬ 
στικά αντικείμενα του εργαστηρίου. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων του ερ¬ 
γαστηρίου. 

3. Την υποστήριξη ερευνητικών δραστηριοτήτων των άλλων εργα¬ 
στηρίων του ιδρύματος την επιδίωξη συνεργασίας στον τομέα της έρευ¬ 
νας και την ανταλλαγή εμπειριών με μέλη ΔΕΠ άλλων συγγενών τμη¬ 
μάτων του Δημοκρίτειου Πανεπιστημίου Θράκης, των Α.Ε.Ι. της χώ¬ 
ρας καθώς και πανεπιστημιακών ιδρυμάτων της αλλοδαπής. 

4. Τη συνεργασία κάθε μορφής με συναφή κέντρα ερευνών και ακα¬ 
δημαϊκά ιδρύματα, ελληνικά και ξένα, καθώς και με κρατικούς φορείς ή 
διεθνείς οργανισμούς. 

5. Την παροχή υπηρεσιών κατά τα προβλεπόμενα στο Π.Δ. 159/ 
1984 (Α· 53). 

6. Την οργάνωση σεμιναρίων, συμποσίων, συνεδρίων, διαλέξεων και 
τη μετάκληση προσωπικοτήτων και επιστημόνων για την επιστημονική 
πρόοδο και καθιέρωση του εργαστηρίου. 

Άρθρο 4 

Προσωπικό 

Το προσωπικό του εργαστηρίου απαρτίζεται από μέλη ΔΕΠ του Τμή- 
ματος Επιστήμης Φυσικής Αγωγής και Αθλητισμού, που το γνωστικό 
τους αντικείμενο εμπίπτει στα ερευνητικά ενδιαφέροντα του εργαστη¬ 
ρίου, όπως αυτά ορίζονται στο άρθρο 1 του παρόντος προεδρικού δια¬ 
τάγματος, καθώς και τα μέλη Ειδικού Διοικητικού - Τεχνικού Προσω¬ 
πικού (ΕΔΤΠ) και το λοιπό επιστημονικό προσωπικό, που τοποθετείται 
στο εργαστήριο, σύμφωνα με τις κείμενες διατάξεις. 

Άρθρο 5 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού Ερευνητικού 
Προσωπικού (ΔΕΠ) του Τμήματος που εκλέγεται σύμφωνα με τις δια¬ 


τάξεις του Π.Δ. 46/1989 (Α’ 21), όπως ισχύουν κάθε φορά. 

2. Ο διευθυντής ασκεί τις αρμοδιότητες, που ορίζει το άρθρο 7 του 
Ν.1268/1982 και επιπλέον: 

-Καταρτίζει και εισηγείται στη Γενική Συνέλευση του τμήματος το 
πρόγραμμα λειτουργίας του Εργαστηρίου και μεριμνά για την τήρησή 
του. 

-Συντονίζει το διδακτικό (προπτυχιακό - μεταπτυχιακό) και ερευνη¬ 
τικό έργο, που διεξάγεται στο εργαστήριο. 

-Μεριμνά για την οικονομική διαχείριση των εσόδων, την κατανομή 
των χώρων και τη στελέχωση του Εργαστηρίου με το αναγκαίο προσω¬ 
πικό. 

-Υπογράφει κάθε έγγραφο του Εργαστηρίου. 

Άρθρο 6 

Χώρος 

Χώρος του εργαστηρίου είναι οι χώροι που παραχωρούνται σ’ αυτό, 
για τη διεξαγωγή του έργου του και ειδικότερα οι χώροι των ειδικών 
εγκαταστάσεων με τα όργανα και τον λοιπό τεχνικό εξοπλισμό για τή 
διενέργεια των ερευνητικών προγραμμάτων και των εργαστηριακών 
ασκήσεων. 

Άρθρο 7 ; 

1. Το εργαστήριο λειτουργεί κατά τις : εργάσιμες ημέρες και ώρες 
σύμφωνα με τον κανονισμό του πανεπιστημίου. Το ωράριο εργασίας του 
προσωπικού είναι αυτό, που προβλέπεται από τις κείμενες διατάξεις για 
κάθε κατηγορία. 

2. Ο διευθυντής έχει την ευθύνη της καθημερινής λειτουργίας του ερ¬ 
γαστηρίου, ενημερώνεται πριν από τη διεξαγωγή κάθε εργασίας, που 
γίνεται σ’ αυτό στα πλαίσια ερευνητικού προγράμματος ή άλλου έργου, 
που έχει αποφασιστεί από το τμήμα, και καθορίζει μέσαστα πλαίσια της 
αποστολής του την προτεραιότητα στη χρησιμοποίηση οργάνων ή χώ¬ 
ρων του σε περίπτωση που δεν υπάρχει σχετική απόφαση. 

3. Ο διευθυντής μπορεί να εισηγείται στα αρμόδια όργανα του ιδρύ¬ 
ματος την πρόσληψη επιστημόνων σε τομείς σχετικούς με τις διδακτικές 
και ερευνητικές δραστηριότητες του εργαστηρίου. 

4. Η διοικητική και γραμματειακή υποστήριξη του Εργαστηρίου 
ανατίθεται σε μέλος του ΕΔΤΠ. 

Άρθρο 8 
Πόροι 

Πόροι του Εργαστηρίου είναι: 

α) Οι πιστώσεις που προέρχονται από τις δημόσιες επενδύσεις ή τον 
τακτικό προϋπολογισμό ή την ιδιαίτερη περιουσία του ιδρύματος και οι 
οποίες χορηγούνται σύμφωνα με τις κείμενες διατάξεις. 

β) Οι κληρονομιές, τα κληροδοτήματα, δωρεές και κάθε άλλη οικο¬ 
νομική ενίσχυση που προέρχεται από ημεδαπά ή αλλοδαπά φυσικά ή νο¬ 
μικά πρόσωπα προς το Δημοκρίτειο Πανεπιστήμιο Θράκης για τους 
σκοπούς του εργαστηρίου εφόσον δεν τίθενται όροι "του αντιβαίνουν στο 
σκοπό του εργαστηρίου και του Δημοκρίτειου Πανεπιστημίου Θράκης. 

γ) Τα έσοδα από τη παροχή υπηρεσιών, σύμφωνα με τη παρ. 3 του 
άρθρου 3 του Π.Δ. 159/1984 (Α 53). 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 9 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα βιβλία και 
στοιχεία: 

- Πρωτόκολλο 

- Φάκελλος οικον. στοιχείων 

- Φάκελλος προγραμμάτων 

- Κατάλογοι βιβλίων και περιοδικών 

- Κάθε άλλο βιβλίο ή στοιχείο που κρίνεται αναγκαίο. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 5 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 467 (5) 

Ίδρυση εργαστηρίων στο Τμήμα Γεωλογίας του Πανεπιστημίου Πα¬ 
τριόν και καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουργία των Τε¬ 
χνολογικών Εκπαιδευτικών Ιδρυμάτων» (Α' 173). 

2. Τη γνώμη της Γενικής Συνέλευσης του Τμήματος Γεωλογίας του 
Πανεπιστημίου Πατρών (συνεδρίαση 6/2.5.1990). 

3. Την 546/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο 1 
Ίδρυση 

Ιδρύονται στο Τμήμα Γεωλογίας του Πανεπιστημίου Πατρών τα 
οικόλουθα εργαστήρια: 

α) Ερευνας ορυκτών και πετρωμάτων, το οποίο εξυπηρετεί τις εκ¬ 
παιδευτικές και ερευνητικές ανάγκες στα γνωστικά αντικείμενα της 
ορυκτολογίας, της πετρογραφίας και της πετρολογίας και στην εν γένει 
εφαρμογή των πιο πάνω στην έρευνα των ορυκτών και πετρωμάτων. 

, β) Εφαρμοσμένης Γεωχημείας, το οποίο εξυπηρετεί τις εκπαιδευτι¬ 
κές και ερευνητικές ανάγκες στα γνωστικά αντικείμενα της γεωχημείας 
και των εφαρμογών της γεωχημείας όπως: ο καθορισμός της γένεσης 
και ο εντοπισμός των κοιτασμάτων (μεταλλοφόρων, βιομηχανικών ορυ¬ 
κτών, ορυκτών ανθράκων, πετρελαίων, ευρισκομένων στην ξηρά ή υπο- 
Ιαλάσσιων), η μελέτη για την προστασία του χερσαίου και θαλάσσιου 
περιβάλλοντος, καθορισμός τής σύστασης και ποιότητας των επιφανεια¬ 
κών και υπογείων νερών, των εδαφών, των ιζημάτων, των οργανισμών 
κ.α. 

γ) Κοιτασματολογίας το οποίο εξυπηρετεί ανάγκες στα γνωστικά 
ιντικείμενα της Κοιτασματολογίας και Οικονομικής Γεωλογίας και 
στην εν γένει εφαρμογή- τών πιο πάνω στην έρευνα του ορυκτού πλού¬ 
του. 

Άρθρο 2 

Εσωτερικός κανονισμός 

3 εσωτερικός κανονισμός των ιδρυομένων με το προηγούμενο άρθρο ερ¬ 
γαστηρίων καθορίζεται σύμφωνα με τα οριζόμενα στα επόμενα άρθρα. 

Άρθρο 3 

Αποστολή 

Άθε εργαστήριο έχει ως αποστολή: 

1 . Την κάλυψη σε προπτυχιακό και μεταπτυχιακό επίπεδο των διδα- 
ιτικών αναγκών στο Τμήμα Γεωλογίας καθώς και στα άλλα Τμήματα 
Ίανεπιστημίου Πατρών σε θέματα που εμπίπτουν στα γνωστικά αντι- 
ιείμενα, όπως αυτά ορίζονται αντίστοιχα στο άρθρο 1 του παρόντος 
Ίροεδρικού Διατάγματος. 

2. Την ανάπτυξη προγραμμάτων διδασκαλίας και έρευνας για μετα- 
:τυχιακούς φοιτητές στα πλαίσια των γνωστικών αντικειμένων των ερ¬ 
γαστηρίων. 

3. Την κάθε μορφής συνεργασία με όλα τα κέντρα ερευνών και ακα- 
ημαϊκά ιδρύματα Ελληνικά και Αλλοδαπά εφόσον οι επιστημονικοί 
τόχοι συμπίπτουν συμβαδίζουν, και αλληλοσυμπληρώνονται με εκεί- 
ους των εργαστηρίων, μέσα σε πνεύμα αμοιβαιότητας και συλλογικής 

γασίας. 

< 4 · Την οργάνωση σεμιναρίων, συμποσίων, συνεδρίων, διαλέξεων κα- 
ώς και την πραγματοποίηση δημοσιεύσεων κάι εκδόσεων. 

5. Τη συνεργασία με σχετικές δημόσιες υπηρεσίες, δήμους, κοινότη- 
ς και άλλους κοινωνικούς και επιστημονικούς φορείς και τη συμβολή 
ων εργαστηρίων στη μελέτη προβλημάτων ανάπτυξης της χώρας. 

6. Την παροχή υπηρεσιών'κατά τα προβλεπόμενα στο Π.Δ. 159/ 

984 (Α' 53). ' 


Άρθρο 4 
Προσωπικό 

Το προσωπικό κάθε εργαστηρίου απαρτίζεται από τα μέλη Δ.Ε.Π. 
του Τμήματος Γεωλογίας που το γνωστικό τους (αντικείμενο συμπίπτει 
στα θέματα του εργαστηρίου όπως αυτά ορίζονται στο άρθρο 1, του πα¬ 
ρόντος Προεδρικού Διατάγματος, καθώς και από τα μέλη Ε.Δ.Τ.Π. και 
το λοιπό επιστημονικό προσωπικό που τοποθετείται σ’ αυτό. 

Άρθρο 5 

Διοίκηση - Αρμοδιότητες 

1 · Κάθε εργαστήριο διευθύνεται από μέλος του Διδακτικού Ερευνητι¬ 
κού Προσωπικού (Δ.Ε.Π.) σύμφωνα με τις διατάξεις του άρθρου 7 παρ. 
1 του Ν. 1268/1982 και εκλέγεται κατά τα οριζόμενα στο Προεδρικό 
Διάταγμα 46/1989 (Α'21), όπως τροποποιήθηκε με το Π.Δ. 
265/1990 (Α'107). . ' 1 * 

2. Ο διευθυντής ασκεί τις αρμοδιότητες που ορίζει το άρθρο 7 του Ν. 
1268/1982 και επί πλέον: 

α) Συντονίζει το διδακτικό - προπτυχιακό - μεταπτυχιακό και ερευνη¬ 
τικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λει¬ 
τουργίας του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστη¬ 
ρίου. 

δ) Μεριμνά για τη στελέχωση του εργαστηρίου με το αναγκαίο προ¬ 
σωπικό. 

ε) Μεριμνά για την κατανομή των χώρων του εργαστηρίου, 
στ) Υποβάλλει τον ετήσιο απολογισμό των δραστηριοτήτων του ερ¬ 
γαστηρίου. 

ζ) Εισηγείται τους υπευθύνους αναλωσίμων υλικών και του κινητού 
εξοπλισμού και * 

η) Υπογράφει, κάθε εξερχόμενο έγγραφο. 

Άρθρο 6 
Λειτουργία 

ψ 1· Κάθε εργαστήριο λειτουργεί κατά τις εργάσιμες ημέρες και ώρες, 
σύμφωνα με τον κανονισμό του Πανεπιστημίου. 

Το ωράριο εργασίας του προσωπικού είναι αυτό που προβλέπεται 
από τις κείμενες διατάξεις για κάθε κατηγορία. 

2.0 διευθυντής, ενημερώνεται πριν από τη διεξαγωγή κάθε εργα¬ 
σίας που γίνεται στο εργαστήριο στα πλαίσια ερευνητικού προγράμμα¬ 
τος ή άλλου έργου που έχει αποφασισθεί και καθορίζει μέσα στα πλαίσια 
της αποστολής του εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία των μο¬ 
νάδων του εργαστηρίου, τη χρησιμοποίηση οργάνων και υλικών που 
ανήκουν σ αυτό, την παραμονή των εργαζομένων (προσωπικού, φοιτη¬ 
τών, επισκεπτών), στους χώρους όπου τηρούνται ειδικοί κανόνες ασφα¬ 
λείας που αποσκοπούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων και εγκαταστά- 
σεών του από βλάβες. 

_ 4. Η χρησιμοποίηση ειδικών οργάνων του εργαστηρίου επιτρέπεται 
μόνο στο προσωπικό του εργαστηρίου ή άλλους ερευνητές που έχουν ει¬ 
δική επί των οργάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη διεξαγωγή 
εργασιών επιστρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή στα αρμόδια όργανα του ιδρύματος εί¬ 
ναι δυνατή η πρόσληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του εργαστηρίου, σύμφωνα με τις 
κείμενες διατάξεις. 

6. Ο διευθυντής μπορεί να αναθέτει σε μέλος ΕΔΤΠ τη διοικητική και 
γραμματειακή υποστήριξη του εργαστηρίου. 

Άρθρο 7 
Πόροι 

Πόροι κάθε εργαστηρίου είναι: 

α) Οι πιστώσεις οι οποίες προέρχονται από τις δημόσιες επενδύσεις, ή 
τον τακτικό προϋπολογισμό ή την ιδιαίτερη περιουσία του ιδρύματος και 
οι οποίες χορηγούνται σύμφωνα με τη διαδικασία που καθορίζουν οι δια¬ 
τάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 3 
παρ. 3 του Π.Δ. 159/1984 (Α' 53). 
γ) Οι πιστώσεις από άλλες πηγές όπως: 

ι) ετήσια επιχορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από τα διάφορα Υπουργεία της χώρας. 

ιι) Οι κληρονομιές, κληροδοτήματα, δωρεές και κάθε άλλη οικονο¬ 
μική ενίσχυση που προέρχονται από ημεδαπά ή αλλοδαπά φυσικά ή νο¬ 
μικά πρόσωπα προς το Πανεπιστήμιο Πατρών για τους σκοπούς του ερ¬ 
γαστηρίου εφόσον δον τίθενται όροι που αντιβαίνουν στο σκοπό του ερ¬ 
γαστηρίου και του Πανεπιστημίου Πατρών. 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 8 

Τηρούμενα βιβλία 

Για τις ανάγκες κάθε εργαστηρίου τηρούνται τα ακόλουθα βιβλία και 
στοιχεία: 

- Βιβλία πρωτοκόλλου 

- Βιβλία περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για το εργαστήριο. 

Άρθρο 9 

Χώρος Εγκατάστασης 

Χώροι εγκατάστασης κάθε εργαστηρίου είναι οι χώροι που παραχω- 
ρούνται για τη διεξαγωγή του έργου τους και ειδικότερα οι χώροι των 
ειδικών εγκαταστάσεων με τα όργανα και τον λοιπό τεχνικό εξοπλισμό 
για τη διενέργεια των ερευνητικών προγραμμάτων και των εργαστη¬ 
ριακών ασκήσεων. 

Στο χώρο εγκατάστασης υπάρχει πινακίδα με τον τίτλο του εργαστη¬ 
ρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίεση και εκτέλεση του παρόντος Διατάγματος. 

’ Αθήνα, 31 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 8> ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 468 (6) 

Ίδρυση Γ’ Νευρολογικής κλινικής στο τμήμα Ιατρικής της Σχολής Επι¬ 
στημών Υγείας του Πανεπιστημίου Θεσσαλονίκης και καθορισμός 
του εσωτερικού κανονισμού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 
1268/82 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α’ 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουργία των Τε¬ 
χνολογικών Εκπαιδευτικών Ιδρυμάτων» (Α’ 173). 

2. Τη γνώμη της Γενικής Συνέλευσης του Τμήματος Ιατρικής του 
Πανεπιστημίου Θεσσαλονίκης (συνεδρίαση 17/22.2.1991). 

3. Την 551/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 
Ίδρυση 

1. Ιδρύεται στο Τμήμα Ιατρικής της Σχολής Επιστημών Υγείας του 
Πανεπιστημίου Θεσσαλονίκης Γ’ Νευρολογική κλινική, η οποία εξυπη¬ 
ρετεί τις εκπαιδευτικές, ερευνητικές και νοσηλευτικές ανάγκες στο γνω¬ 
στικό αντικείμενο της νευρολογίας. 

2. Η κλινική περιλαμβάνει την κυρίως κλινική και τις ειδικές μονάδες 


κλινικής νευροφυσιολογίας (ηλεκτροεγκεφαλογραφίας-επιληψ· (α ς, ηλε- 
κτρονευρομυογραφίας-προκλητών δυναμικών), αιματικής ροής, νευρο¬ 
παθολογίας, νευροχημείας, γενετικής, νευροψυχολογίας καθώς και το 
πειραματικό εργαστήριο (πειραματόζωα). 

Ειδικά για τη λειτουργία του πειραματικού εργαστηρίου (πειραματό¬ 
ζωα), εφαρμόζονται οι διατάξεις του Ν. 1197/81, «Περί προστασίας 
των ζώων» (Α’ 240), όπως αυτές ισχύουν κάθε φορά. 

3. Οι Νευρολογικές κλινικές που προβλέπονται από την κοινή υπουρ¬ 
γική απόφαση Α3β/οικ/4407/5.3.86 (Β.142), όπως τροποποιήθηκε 
και κυρώθηκε με το Ν. 1759/1988 (Α.50) και είναι εγκατεστημένες η 
μεν μία (1) στο Γενικό Νοσοκομείο ΑΧΕΠΑ Θεσσαλονίκης, η δε άλλη 
στο Γενικό Νοσοκομείο «Γ. ΠΑΠΑΝΙΚΟΛΑΟΥ» Θεσσαλονίκης, ορίζο¬ 
νται σε Α’ και Β’, αντίστοιχα. 

Άρθρο 2 

Εσωτερικός κανονισμός 

Ο εσωτερικός κανονισμός της κλινικής που ιδρύεται με την παρ. 1 
του προηγούμενου άρθρου, καθορίζεται σύμφωνα με τα επόμενα άρθρα. 

Άρθρο 3 

Αποστολή 

Η Γ’ Νευρολογική κλινική έχει ως αποστολή: 
α. Την κάλυψη των διδακτικών και ερευνητικών αναγκών του Τμή¬ 
ματος Ιατρικής καθώς και των άλλων Τμημάτων του Πανεπιστημίου 
Θεσσαλονίκης σε προπτυχιακό και μεταπτυχιακό επίπεδο στο γνωστικό 
αντικείμενο της νευρολογίας. 

β. Την εξυπηρέτηση των διαφόρων κοινωνικών αναγκών όταν και 
όποτε ζητείται συγκεκριμένη συνδρομή που ανήκει στο αντικείμενο της 
κλινικής. __ ..· 

γ. Την ειδίκευση ιατρών, νοσηλευτών, καθώς καί άλλων λειτουργών 
των κλάδων υγείας και τη συνεχή εκπαίδευση και επιμόρφωση αυτών. 

δ. Την παροχή περίθαλψης και νοσηλείας σε ασθενείς με νευρολογικά 
νοσήματα (αγγειακά νοσήματα εγκεφάλου και νωτιαίου μυελού (Ν.Μ.), 
όγκοι Κεντρικού Νευρικού Συστήματος (ΚΝΣ), επιληψίες, απομυελινω- 
τικά νοσήματα, εκφυλιστικά νοσήματα του ΚΝΣ, παθήσεις των περιφε¬ 
ρειών νεύρων, πάθησης των μυών κλπ.). 

ε. Την εκτέλεση κλινικών και πειραματικών ερευνητικών προγραμ¬ 
μάτων με σκοπό τη μελέτη και αναζήτηση νέων τεχνικών και θεραπευ¬ 
τικών μεθόδων. 

στ. Τη συνεργασία και ανταλλαγή επιστημονικών γνώσεων με άλλα 
ακαδημαϊκά ή ερευνητικά ιδρύματα της ημεδαπής ή της αλλοδαπής. 

ζ. Την οργάνωση τοπικών, εθνικών και διεθνών συνεδρίων, συμπο¬ 
σίων, σεμιναρίων, διαλέξεων και μετεκπαιδευτικών μαθημάτων με 
σκοπό την ενημέρωση του κοινού, του νοσηλευτικού, του ιατρικού και 
λοιπού προσωπικού της κλινικής. 

Άρθρο 4 

Προσωπικό 

Το προσωπικό της κλινικής απαρτίζεται από: α) μέλη Δ.Ε.Π. του 
Τμήματος Ιατρικής που το γνωστικό τους αντικείμενο εμπίπτει στα δι¬ 
δακτικά, ερευνητικά και νοσηλευτικά ενδιαφέροντα της κλινικής, β) Ει¬ 
δικευόμενους γιατρούς, νοσηλευτές και λοιπούς επιστήμονες, γ) Μέλη 
Ειδικού Διοικητικού - Τεχνικού Προσωπικού και δ) Υγειονομικό και 
λοιπό προσωπικό που τοποθετείται στην κλινική, σύμφωνα με τις εκά- 
στοτε ισχύουσες διατάξεις. 

Άρθρο 5 

Διοίκηση - Αρμοδιότητες 

1. Η κλινική διευθύνεται από μέλος του ΔΕΠ του Τμήματος Ιατρι¬ 
κής, που εκλέγεται κατά τα οριζόμενα στο Προεδρικό Διάταγμα 46/ 
1989 (Α’ 21), όπως ισχύει κάθε φορά. 

2.0 διευθυντής της κλινικής ασκεί τις αρμοδιότητες που ορίζει το άρ¬ 
θρο 7 του Ν. Ϊ268/1982 και επί πλέον: 

α. Καταρτίζει και εισηγείται το πρόγραμμα λειτουργίας για τις διδα¬ 
κτικές και ερευνητικές δραστηριότητες της κλινικής και μεριμνά για την 
υλοποίησή του. 

β. Μεριμνά για την υλοποίηση των αποφάσεων των συλλογικών ορ¬ 
γάνων του νοσοκομείου στο οποίο εγκαθίσταται η κλινική για την πα¬ 
ροχή του νοσηλευτικού έργου. 

γ. Διαχειρίζεται κάθε έσοδο που περιέρχεται στην κλινική, σύμφωνα 

με τις ισχύουσες διατάξεις. 

δ. Υπογράφει κάθε έγγραφο που εξέρχεται από την κλινική. 

Άρθρο 6 

Εγκατάσταση - Λειτουργία 

1. Η κλινική εγκαθίσταται σε Νοσοκομείο, το οποίο θα ορισθεί κατά 
την διαδικασία του άρθρου 13 του Ν. 1397/1983 «Εθνικό Σύστημα 
Υγείας» (Α 143). 

2. Στο χώρο όπου εγκαθίσταται η κλινική υπάρχει πινακίδα, στην 
οποία αναγράφεται ο ακριβής τίτλος της κλινικής και τα στοιχεία του 
διευθυντή. 

3. Το ωράριο εργασίας του προσωπικού είναι αυτό που προβλέπεται 
από τις κείμενες διατάξεις για κάθε κατηγορία. 

Άρθρο 7 

Τηρούμενα βιβλία 

Για τις ανάγκες της κλινικής, τηρούνται τα ακόλουθα βιβλία και 
στοιχεία: 

- Πρωτόκολλο εισερχόμενης-εξερχόμενης αλληλογραφίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών οργάνων 

- Αρχείο ασθενών της κλινικής 

- Βιβλίο επιστημονικής δραστηριότητας της κλινικής 

- Βιβλίο μεταβολών του προσωπικού της κλινικής, και 

- Κάθε άλλο βιβλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για την κλινική. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίεση και εκτέλεση του παρόντος Διατάγματος. 

Αθήνα, 31 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

. ΓΕΩΡΓΙΟΣ ΣΟΥΦΛΙΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 469 (7) 

Τροποποίηση του Π.Δ/τος 996/1979 «Περί ειδικών προσόντων υπο¬ 
ψηφίων προς απόκτησιν αποδεικτικών ναυτικής ικανότητος Αξιω¬ 
ματικών Καταστρώματος, Μηχανής και Ασυρμάτου (Α' 277). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 2 παρ. 1,66 παρ. 1,67,76 παρ. 1 και 
2,77 και 78 του Ν.Δ/τος 187/1973 «Περί Κώδικος Δημοσίου Δι¬ 
καίου» (Α 261). 

β) Την γνωμοδότηση του Συμβουλίου Εμπορικού Ναυτικού αριθμ. 
289/15.3.1991. 

γ) Την γνωμοδότηση του Συμβουλίου Επικράτειας αριθμ. 311/ 
10.5.1991 και 569/20.9.1991 με πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

Στην περίπτωση Γ’ του άρθρου 1 του Π. Δ/τος 996/1979 (Α' 277) 
προστίθεται παράγραφος (ε) ως εξής: 

«ε) Προκειμένου περί υποψηφίων κατόχων διπλώματος Ραδιοτηλε- 
γραφητού Α' ή Β’ τάξης του Εμπορικού Ναυτικού. 

αα) Πραγματική επί πλοίων θαλάσσια υπηρεσία ενός έτους με ειδικό¬ 
τητα προσωπικού καταστρώματος ή τηλεπικοινωνιών, εκ των οποίων 
οι έξι μήνες επί της γεφύρας υπό την επίβλεψη προσοντούχου αξιωματι¬ 
κού. 

ββ) Υγειονομική καταλληλότητα σύμφωνα με τις εκάστοτε ισχύουσες 
διατάξεις για τους Αξιωματικούς καταστρώματος. 

γγ) Επιτυχής αποφοίτηση από το Τμήμα Πλοιάρχων Γ’ Τάξης 
Εμπορικού Ναυτικού ΑΔΣΕΝ/Πλοιάρχων. 

δδ) Πτυχίο μετεκπαίδευσης Δημόσιας Σχολής Εμπορικού Ναυτικού 
Γ ενικού Χειριστή του Παγκόσμιου Ναυτικού Συστήματος Κινδύνου και 


Ασφαλείας (ΟΟ-ΟΜϋδδ). 

εε) Πτυχία μετεκπαίδευσης στις Γυροπυξίδες·- Αυτόματα Πηδάλια - 
Βυθόμετρα - Δρομόμετρα - Ραδιοτηλεφωνία - ΒΑϋΑΚ - ΓΟΒΑΝ - 
ϋΕ(ΧΑ - ΟΜΕΟΑ - Ραδιογωνιόμετρα - Δορυφορική Ναυτιλία, τα 
οποία αποκτούν αυτοδίκαια με τη επίδειξη του διπλώματος του Ραδιο- 
τηλεγραφητού». 

Άρθρο 2 

Στην περίπτωση Γ του άρθρου 1 του Π.Δ/τος 996/1979 (Α’277), 
όπως ισχύει.μετά το άρθρο μόνο του Π.Δ/τος 516/1982(Α’94), οι 
υποπαράγραφοι ββ των παραγράφων β,γ και δ αντικαθίστανται ως 
εξής: 

«ββ) Επιτυχής αποφοίτηση από το τμήμα Πλοιάρχων Γ’ τάξης Ε.Ν. 
ΑΔΣΕΝ/Πλοιάρχων». 

Άρθρο 3 

Μεταβατικές διατάξεις 

Υποψήφιοι Πλοίαρχοι Γ’ τάξης Εμπορικού Ναυτικού, κάτοχοι απο¬ 
λυτηρίου δευτεροβάθμιας εκπαίδευσης, μπορούν να αποκτήσουν μέχρι 
31.12.1992 αντίστοιχο δίπλωμα, εφόσον επιτύχουν σε εξετάσεις στα 
μαθήματα που καθορίζονται από τις διατάξεις του παραρτήματος II του 
Π.Δ/τος 440/1974 (ΑΊ71) και του Π.Δ/τος 580/1975 (ΑΊ85) και 
έχουν τα ειδικά προσόντα που καθορίζονται από τις διατάξεις του άρ¬ 
θρου 1 περίπτωση Γ' του Π.Δ. 996/1979 (Α 277), όπως ισχύει μετά 
το άρθρο μόνο του Π.Δ. 516/1982 (Α' 94) και το άρθρο 4 του Π.Δ. 
435/1989 (ΑΊ88). 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 470 (8) 

Τροποποίηση της περιφέρειας διακαιοδοσίας του Υπολιμεναρχείου 
Καρπάθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 14 παρ. 9 του Π.Δ. της 27-5/1.6.1927 
«Περί διοικήσεως του Εμπορικού Ναυτικού» (ΦΕΚ 104Α'). 

2. Τη διάταξη του άρθρου 140 του Ν.Δ. 187/1973 «Περί Κώδικος 
Δημοσίου Ναυτικού Δικαίου» (216 Α’). 

3. Την αριθμ. 599/91 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Εμπορικής Ναυτιλίας, αποφα¬ 
σίζουμε: 

Άρθρο μόνο 

Η περιφέρεια δικαιοδοσίας του Υπολιμεναρχείου Καρπάθου που κα¬ 
θορίστηκε με το άρθρο 1 του Π.Δ. 265/84 (ΦΕΚ 102Α’) τροποποιείται 
ως εξής: 

«Ως περιφέρεια δικαιοδοσίας του Υπολιμεναρχείου Καρπάθου καθο¬ 
ρίζονται τα νησιά Κάρπαθος, Κάσος, οι παρακείμενες σ’ αυτά νησίδες 
καθώς και οι βραχονησίδες, Σοφρένα, Καμηλονήσι, Ουντανήσια και 
Στακίδα». 

Στον Υπουργό Εμπορικής Ναυτιλίας, αναθέτουμε την δημοσίευση 
και εκτέλεση του παρόντος διατάγματος. 

Αθήνα, 31 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 471 (9) 

Εναρμόνιση των διατάξεων του Ν. 1515/1985 «Ρυθμιστικό σχέδιο 
και προστασία περιβάλλοντος της ευρύτερης περιοχής της Αθήνας» 
(ΦΕΚ 18/Α) με τις διατάξεις του Ν. 1622/1986 «Τοπική Αυτο¬ 
διοίκηση - περιφερειακή ανάπτυξη και δημοκρατικός προγραμματι¬ 
σμός» (ΦΕΚ 92/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 60 παρ. 4 του Ν. 1622/1986 «Τοπική 
Αυτοδιοίκηση - περιφερειακή ανάπτυξη και δημοκρατικός προγραμμα¬ 
τισμός» (92/Α). 

2. Τις διατάξεις του Ν. 1515/1985 «Ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιοχής Αθήνας» 
(18/Α). 

3. Την υπ’ αριθ. 256/1991 γνωμοδότηση του Συμβουλίου της Επι¬ 
κράτειας, με πρόταση των Υπουργών Εσωτερικών και Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Όπου στις διατάξεις των Ν. 1515/1985 (18/Α) και 1622/1986 
(92/Α) αναφέρεται το «Συμβούλιο Ρυθμιστικού Σχεδίου και Περιβάλ¬ 
λοντος Αθήνας» αντικαθίσταται με την «Εκτελεστική Επιτροπή του Ορ¬ 
γανισμού Αθήνας». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 31 Οκτωβρίου 1991 ’ 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΠΕΡΙΒ/ΝΤΟΣ & ΔΗΜ. ΕΡΓΩΝ 

Ν. ΚΛΕΙΤΟΣ ΑΧΙΛΛΕΑΣ ΚΑΡΑΜΑΝΛΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 472 (10) 

Τροποποίηση του Π.Δ/τος 363/79 «Περί του τρόπου ενέργειας υπό 
των Εμπορικών και Βιομηχανικών Επαγγελματικών και Βιοτεχνι¬ 
κών Επιμελητηρίων ως και των Χρηματιστηρίων Εμπορευμάτων, 
προμηθειών, μισθώσεων και εκμισθώσεων εν γένει αγορών ή εκποι¬ 
ήσεων ακινήτων, εκποιήσεων κινητών πραγμάτων εν γένει και εκτε¬ 
λέσεων εργασιών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 12 παρ. 2 και 16 παρ. 1 του Ν. 
1746/88 «Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 2/Α /88). 

2. Το Π.Δ/γμα 363/79 (ΦΕΚ 114/Α/79) όπως τροποποιήθηκε 
μεταγενέστερα. 

3. Το αριθμ. 7360/28.6.91 έγγραφο του Εμπορικού και Βιομηχα¬ 
νικού Επιμελητηρίου Θεσσαλονίκης. 

4. Την αριθμ. 558/1991 γνωμοδότηση του Συμβουλίου της Επι¬ 
κράτειας με πρόταση του Υπουργού Εμπορίου, αποφασίζουμε: 

Τροποποιούμε την παρ. 2 του άρθρου 39 του Π.Δ. 363/79 (ΦΕΚ 
114/Α/79) ως εξής: 

«Ωσαύτως άνευ διαγωνισμού εκμίαθωσης ενεργείται εάν το συνολικό 


ετήσιο μίσθωμα δεν υπερβαίνει το ποσό των πεντακοσίων χιλιάδων 
(500.000) δραχμών ή εάν ο δίς διενεργηθείς διαγωνισμός απέβη άνευ 
αποτελέσματος ή εκρίθη ασύμφορος δι’ ητιολογημένης αποφάσεως της 
Διοικητικής Επιτροπής». 

Στον Υπουργό Εμπορίου ανατίθεται η δημοσίευση και εκτέλεση του 
παρόντος. 

Αθήνα, 31 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΟΥ 

Α. ΑΝΔΡΙΑΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 473 (11) 

Αναπροσαρμογή του ανώτατου ορίου προϋπολογισμού για την εκτέλεση 
έργων από την Υπηρεσία Πολιτικής Αεροπορίας (ΥΠΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παραγρ. 1 περιπτ. η του Ν.Δ. 714/1970 «περί 
ιδρύσεως Διευθύνσεως Εναερίων Μεταφορών παρά τω Υπουργείου Συ¬ 
γκοινωνιών και Οργανώσεως της Υπηρεσίας Πολιτικής Αεροπορίας» 
(Α' 238), όπως αντικαταστάθηκε με το άρθρο 1 του Ν. 1141/1981 
(Α’ 74). 

β) Του Ν. 1418/1984 «Δημόσια Έργα και ρυθμίσεις συναφών θε¬ 
μάτων» (Α’ 23). 

2. Την αριθ. 568/1991 Γνωμοδότηση του Συμβουλίου Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων και του Υπουργού Μεταφορών και Επικοινωνιών, απο¬ 
φασίζουμε: 

Άρθρο 1 

Το προβλεπόμενο από το άρθρο 1 του Ν. 1141/81 ανώτατο όριο 
προϋπολογισμού δαπάνης 5.000.000 δρχ. για την εκτέλεση των ανα- 
φερομένων σ’ αυτό έργων αρμοδιότητας της Υπηρεσίας Πολιτικής Αε¬ 
ροπορίας, όπως το ανώτατο αυτό όριο αναπροσαρμόστηκε σε 
20.000.000 δρχ. με το Π.Δ. 36/1991 (Α' 11), αναπροσαρμόζεται 
στο ποσό των εκατόν πενήντα εκατομμυρίων (150.000.000) δρχ. 

Ειδικά για το έργο των κτιριακών εγκαταστάσεων για αεροσκάφη 
απευθείας πτήσεων στο Αεροδρόμιο Ελληνικού το ανωτέρω όριο αυξά¬ 
νεται σε χίλια εκατομμύρια (1.000.000.000) δρχ. 

Άρθρο 2 

Η ισχύς του παρόντος Διατάγματος αρχίζει ένα μήνα μετά τη δημο¬ 
σίευσή του στην Εφημερίδα της Κυβερνήσεως. Οι συμβάσεις έργων που 
θα καταρτισθούν ύστερα από δημοπρασίες που θα γίνουν ή κατόπιν προ¬ 
σφορών που θα υποβληθούν μέχρι της έναρξης εφαρμογής των διατά¬ 
ξεων του παρόντος Διατάγματος, εξακολουθούν να εκτελούνται από 
τους ίδιους φορείς, σύμφωνα με τις προγενέστερες διατάξεις, μέχρι πλή¬ 
ρους εκκαθαρίσεώς τους. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 5 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΧΙΛΛΕΑΣ ΚΑΡΑΜΑΝΛΗΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΠ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


\ 

Η ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. &Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















